b'\n_START_ARTICLE_\nLL hondrit\n_START_PARAGRAPH_\nLL hondrit je vrsta hondritov, ki je zelo redka. Med vsemi zaznanimi hondriti jih je samo 9%._NEWLINE__NEWLINE_LL je oznaka za \xc2\xab\xc2\xa0nizko\xc2\xbb (v angle\xc5\xa1\xc4\x8dini low) vsebnost \xc5\xbeeleza in nizko vsebnost kovine. Te vrste hondriti vsebujejo od 19 do 22% skupnega \xc5\xbeeleza in samo 0,3 do 3% kovinskega \xc5\xbeeleza. To pomeni, da je ve\xc4\x8dina \xc5\xbeeleza prisotnega kot \xc5\xbeelezov oksid v silikatih. Najbolj pogosta sta minerala hipersten (piroksen) in olivine. Razen nikljevo-\xc5\xbeelezne zlitine se najdejo \xc5\xa1e troilit in kromit._NEWLINE__NEWLINE_Mnogo LL hondritov je v obliki bre\xc4\x8de in je te\xc5\xbeko dolo\xc4\x8diti petrolo\xc5\xa1ki tip. Ve\xc4\x8dina jih pripada tipu 6, hondrule se le redko zaznajo. To je vodilo do mnenja, da so LL hondriti samo prehodna stopnja do ahondritov. Zaradi tega so jih tudi imenovali amfoteriti. Dandanes vemo, da je sestava LL hondritov popolnoma druga\xc4\x8dna od sestave ahondritov.'